Alla lihthanke piirmäära jääva hanke „Paide laululava remont 2025“ hankedokument.

Märkus: Korrigeeritud HD punkti 4.5.1.

Paide Linnavalitsus (asukoht Järva maakond, Paide linn, Paide linn, Keskväljak 14, 72711 Järva maakond, registrikood 77000246, tel 3838600) teeb pädevatele pakkujatele ettepaneku esitada pakkumus vastavalt hankedokumentides sisalduvatele tingimustele.

1. Riigihanke nimetus: „Paide laululava remont 2025“.
2. Hankija (tellija) andmed:
	1. Paide linnavalitsus, Keskväljak 14, Paide.
	2. Kontaktisik: Enn Mäger, Paide Linnavalitsus, Ehituse peaspetsialist, tel: 5077131, enn.mager@paide.ee .
	3. Küsimuste korral saata küsimus e-postiga. E-posti küsimusele antakse siduv vastus, suuliselt saadud vastus ei pruugi olla siduv.
3. Hanke eesmärk: Paide laululava (asub Paide vallimäel, Veski tn 11) remont tehnilisest ja esteetilisest küljes lähtuvalt.

1. Hankelepingu eseme tehniline kirjeldus.
	1. Pakkuja vaatab pakkumuse ettevalmistamise faasis objekti hoolega üle, mõõdab objekti üle, määrab tööde mahud lähtuvalt oma metoodikast, arvestab reaalsete tingimustega ning koostab vastavalt sellel pakkumuse. Ebaselguse puhul küsib tellijalt selgitusi.
	2. Tööde koosseisu kuuluvad ka need tööd ja tegevused, mis tavapäraselt kuuluvad analoogsete tööde koosseisu (objekti piiramine ja tähistamine, et vältida kõrvaliste isikute sattumist töömale nii objekti kahjustamise vältimiseks kui ka isikute kaitsmiseks tööga kaasnevate ohtude eest), töömaaga piirnevate alade ja konstruktsioonide taastamine esialgsel kujul, objekti jooksev ja tööde lõpetamise järgne koristus, prügi äravedu ja utiliseerimine, enda poolt rikutud haljastuse jne taastamine esialgsel kujul jne. Pakkuja ei eelda, et kasutusvalmis objekti valmimiseks teeb töid või kulutusi veel keegi peale töövõtja. Tööd tehakse „hea tava“ kohaselt.
	3. Objekt asub Paide Muinsuskaitsealal. Tööde teostamisel lähtub töövõtja lisaks tellija juhistele ka Muinsuskaitseameti juhistest.
	4. Tööde teostamiseks vajaliku elektri kindlustab tellija objektil olemasolevate väljavõtete baasil. Spetsiaalsete väljavõtete rajamise kohustus tellijal puudub.
	5. Teostamisele tulevad tööd:
		1. Laululava lavaastmete esise puitplatsi (ca 25 m x 10,7 m) (ala 1) uuendamine, senise põrandaga analoogselt. Lammutada olemasolev amortiseerunud puitpõrand (koos äärelaudadega, laagide, talade, alusklotsidega jne) kuni betoonist aluspõrandani. Aluspõrand puhastada, defektsed kohad nende ilmnemisel parandada. Aluspõrand on kaldega ca 5 cm ettepoole, lavast kaugemale. Põrandatalad paigaldada sammuga mitte **üle** 60 cm, 7 … 8 cm paksused, laiusega 120 … 150 cm, sügavimmutatud vähemalt C3 immutusklassiga. Talade alla paigaldada mittepehkivast materjalist tõsteklotsid kõrgusega 4 … 5 cm, sammuga mitte alla 60 cm, et puitosade all saaks vesi liikuda igas suunas ja puitosad puutuksid veega minimaalselt kokku (näiteks SOLIDOR reguleeritavad terrassijalad või muud analoogsed tõstevahendid). Talad paigaldada nii, et põrand toetuks kindlalt betoonist aluspõrandal, ei „plagiseks“. Vajadusel ankurdada betooni külge. Laudis (hööveldatud või peensaetud) paksusega 45 … 50 mm, laua laius 95 … 150 mm, sügavimmutatud vähemalt C3 immutusklassiga (kõik lauad sama laiusega ja tooniga). Servalauad põrandaga analoogsed. Kinnitada roostevabade või vähemalt C4 kruvidega, iga laud iga tala külge vähemalt 2 kruviga. TORX pea. Kruvid, pikkus ca 100 mm eelnevalt kooskõlastada tellijaga. Kogu puidumaterjal tugevusklassiga C24, kõik lõigatud pinnad immutada puidukaitsevahendiga. Platsi laudis peab jääma samasse tasapinda lava astmestiku esimese astmega. Töö teostamisel taastada ümbrus esialgsesse olukorda.
		2. Laululava astmestik kuni laululava tagaseinani (ala 2). Kinnitada täiendavalt „irvakil“ lauad. Teostada puitosade sügavpesu selleks ette nähtud pesuainega ja tehnoloogiaga. Immutada laudis 2 x antud tingimustega sobiva tellijaga kooskõlastatava puidukaitsevahendiga (õli või muu immutusvahend).
		3. Laululava puidust seinad ja laed nii seest- kui ka väljastpoolt mõlemalt küljelt (kõik pruuni immutusvahendiga kaetud pinnad) (ala 3). Kinnitada lahtised lauad (liistude lisamisel kooskõlastada tellijaga). Valmistada pind ette täiendavaks puidukaitsevahendiga katmiseks (kergelt puhastada, et laiali ei lendaks). Katta esialgsega analoogse tooniga puidukaitsevahendiga 2 korda. Värvida kõik varemvärvitud valged pinnad, liistud, piirdelauad jne koos eelneva puhastamisega.
		4. Paekivimüüride pesu (ala 4). Pesta kõik paekivipinnad nii seestpoolt kui ka väljaspoolt lava, ka lava tagasein, samblast, mustusest puhtaks. Pesujärgne maapinna ja puitpõranda/lavaastmete puhastamine.
		5. Parandada puitkilp (ala 5), viimistleda ühtlaseks analoogses toonis (ala 5).
		6. Pesta kõik katusepinnad samblast, mustusest.
		7. Korrastada vihmaveerennid ja -torud, paigaldada puuduvad osad.
2. Hankelepingu põhilised tingimused
	1. Eduka pakkumuse teinud isikuga (isikutega) sõlmitakse hankeleping.
	2. Hankelepingu sõlmimisel rakendatakse hankedokumendis ja selle lisades toodud nõudeid ja tingimusi.
	3. Kõik hankelepingu täitmisega seotud otsesed ja kaudsed kulud sisalduvad lepingu maksumuses ja need kannab töövõtja, kui hankedokumendist ei tulene teisiti.
	4. Hankelepingut rahastatakse Paide linna eelarvest. Tasumine toimub ühekordselt peale kõigi tööde lõpetamist 20 päeva jooksul peale tellija poolt aktsepteeritud akti ja töövõtja poolt läbi arvekeskuse esitatud arve alusel.
	5. Tellijal ei ole kohustust tasuda eelnevalt kokku leppimata lisatööde ja -kulutuste eest.
	6. Tellijal on õigus (enne tasumist) nõuda töövõtjalt selgitusi ja/või dokumente tööde ja kasutatud materjalide kohta.
	7. Tellijal on õigus jätta ära ja lisada töid ning muuta tööde mahtusid.
	8. Edukaks tunnistatud pakkuja on kohustatud hankelepingu allkirjastama 7 päeva jooksul edukaks tunnistamisest. Nõude pakkujapoolse rikkumise puhul on hankijal õigus see pakkumus tagasi lükata ja viia läbi uus pakkumuste hindamine või korraldada uus hange.
3. Pakkujale esitatavad kvalifikatsiooninõuded ning kvalifikatsiooni kontrollimine.
	1. Pakkujate individuaalse seisundi nõuded.
		1. Hankijal on õigus mitte ei sõlmida hankelepingut isikuga ja kõrvaldada ta hankemenetlusest mis tahes aja, kui tal on riiklike maksude võlg üle 100 euro. Hankija kontrollib nõude täitmist Maksu- ja Tolliameti andmebaasist.
	2. Pakkuja majanduslik ja finantsseisund
		1. Pakkuja peab olema piisava majandusliku võimekusega. Nõue on täidetud, kui tema 2024. aasta netokäive on vähemalt 120 000 eurot. Pakkuja esitab vastava näitaja pakkumuse koosseisus või väljavõtte aastaaruandest netokäibe kinnitamiseks.
	3. Pakkujate ja taotlejate tehniline ja kutsealane pädevus.
		1. Pakkujal peab olema pädev pakutavate tööde teostamiseks. Nõue on täidetud, kui
			1. Pakkujal on MTR-s registreering üldehitustööde teostamiseks, või
			2. Pakkuja vastutaval isikul on vähemalt diplomeeritud ehitusinseneri tase 6.
4. Pakkumuse struktuur ja nõutud dokumentide loetelu ning pakkumuse märgistamise nõuded:
	1. Lisa 1 vormikohane pakkumus ja sellele lisatud dokumendid saata (pakkuja seadusliku esindaja poolt digitaalselt allkirjastatult) e-posti aadressile enn.mager@paide.ee hiljemalt 17.09.2025 kella 13.00-ks. Märgusõnaks „Paide laululava remont 2025 pakkumus“.
	2. Ühispakkumuse puhul lisada ühispakkujate volikirjad nende esindajale volituste andmise kohta;
5. Pakkumuste avamise täpne koht ja aeg
	1. Hankija avab pakkumused ilma pakkujate juuresolekuta
	2. Pakkumuste tagasilükkamine. Hankijal on õigus tagasi lükata kõik pakkumused, kui
	3. kõigi vastavaks tunnistatud pakkumuste maksumused ületavad hankelepingu eeldatavat maksumust;
	4. ükski pakkumus ei vasta hankedokumentides kehtestatud tingimustele.
6. Täiendava teabe nõudmise õigus.
	1. Infovahetus hankija ja pakkujate vahel toimub e-posti vahendusel.
	2. Hankijal on õigus nõuda vajadusel pakkuja kvalifikatsiooni tõendamise kohta täiendavaid selgitusi ja täiendavate dokumentide esitamist. Pakkuja on kohustatud täiendavad selgitused ja dokumendid esitama 3 tööpäeva jooksul. Dokumentide mitteesitamisel ja/või rahuldavate selgituste mittesaamisel on hankijal õigus pakkuja tunnistada kvalifikatsiooninõuetele mittevastavaks.
	3. Hankijal on õigus nõuda vajadusel pakkumuse kohta täiendavaid selgitusi ja täiendavate dokumentide esitamist. Pakkuja on kohustatud täiendavad selgitused ja dokumendid esitama 3 tööpäeva jooksul. Dokumentide mitteesitamisel ja/või rahuldavate selgituste mittesaamisel on hankijal õigus pakkumus tunnistada hankedokumentide nõuetele mittevastavaks.
7. Läbirääkimiste pidamine
	1. Hankijal on õigus pakkujatega pidada läbirääkimisi pakkumuse maksumuse, tööde teostamise aja ja muude sisuliste küsimuste osas ning anda pakkujatele võimalus pakkumuste korrigeerimiseks.
8. Pakkumuse edukaks tunnistamine
	1. Hankijal on õigus pakkumus edukaks tunnistada kas kõigi pakutavate tööde osas või ainult mõne töö osas (sõltuvalt pakkumuste maksumusest ja tellija maksejõust). Edukaks tunnistatakse tellijale soodsaim pakkumus, lähtuvalt pakkumuse maksumusest, tööde kestvusest ja ajast, kasutatavast tehnoloogiast ja töökorraldusest).

Lisa 1

Saata enn.mager@paide.ee 17.09.2025 kella 13.00-ks

Alla lihthanke piirmäära jääv hange

„Paide laululava remont 2025“

 PAKKUJA KINNITUSED JA pakkumus

Hankija Paide Linnavalitsus, registrikood 77000246,

Pakkuja:

 Nimi ……………………………….

 Registrikood ………………………………..

 Postiaadress ………………………………..

 E-post ……………………………….

 Telefon ……………………………….

 Pakkuja kontaktisik (esindaja või volitatud esindaja) pakkumuse osas

 Nimi ……………………………...

 E-post ……………………………….

 Telefon……………………………….

Seoses oma pakkumuse esitamisega kinnitame, et (korrigeerida teksti, et väited kehtiksid pakkuja kohta)

1. Meil puudub 100 eurot ületav riiklike maksude võlg.
2. Meie tehniline ja kutsealane kvalifikatsioon on tõendatud:
	1. Omame MTR-s registreeringut, mis annab õiguse üldehitustööde teostamiseks. Dokumendi koopia lisatud.
	2. Töid juhtival spetsialistil ………………….. on diplomeeritud ehitusinseneri tase …… (dokumendi koopia lisatud).
	3. Analoogse objektina esitame (objekti nimetus, tellija nimi, objekti rahaline maht, tööde teostamise aeg) ……………… .
3. Meie 2024.a. netokäive on ………… eurot.
	1. Pakkumuse koostamisel ja esitamisel oleme arvestanud kõiki hankedokumendi tingimusi ja nõudeid, sh oleme tutvunud objektiga ning sealsete töötingimustega, määranud tegemisele tulevate tööde koosseisu ja mahud, ning arvestanud nendega pakkumuse koostamisel.

**ESITAME OMAPOOLSE PAKKUMUSE**

Summad KM-ta

Tööde alustamisel ja kestvusel arvestada mõlema trepi tegemisega

|  |  |  |  |  |
| --- | --- | --- | --- | --- |
| Jrk | Nimetus | Tööde alustamine, päeva edukaks tunnistamisest | Tööde kestvus päevades | Summa, KM-ta, € |
| 1 | Laululava puidust plats (HD p 4.5.1.) |  |  |  |
| 2 | Laululava astmestiku viimistlus (HD p 4.5.2.) |  |  |  |
|  | Laululava puitseinad (HD p 4.5.3.) |  |  |  |
|  | Laululava paekivimüüride pesemine (HD p 4.5.4.) |  |  |  |
|  | Laululava puitkilbi remont (HD p 4.5.5.) |  |  |  |
|  | Laululava katuse pesemine (HD p 4.5.6.) |  |  |  |
|  | Laululava vihmaveesüsteemi korrastamine (HD p 4.5.7.) |  |  |  |
|  | KOKKU |  |  |  |
|  | Käibemaks |  |  |  |
|  | Kokku koos käibemaksuga |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Lisada kasutatava tehnoloogia lühikirjeldus.

Meie pakkumus on jõus 60 päeva alates pakkumuste esitamise lõpptähtajast.

Pakkuja seadusliku või volitatud esindaja nimi: ………………………………….

Esindamise alus …………………………………

Allkiri: \_\_\_\_\_\_\_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_\_\_\_

Lisatud (vajadusel)